**ZÁPISNICA**

**Zo zasadnutia Rady školy**

**Základná škola s materskou školou Rakúsy č. 81**

**Dátum konania:** 03. 07. 2023

**Miesto konania:**  ZŠ s MŠ Rakúsy č. 81

**Prítomní:** podľa prezenčnej listiny

**BODY PROGRAMU:**

1. Privítanie.

2. Schválenie zapisovateľa a overovateľa zápisnice.

3. Oboznámenie s programom.

4. Vyhodnotenie zápisu žiakov do 1. ročníka ZŠ v šk. roku 2023/24.

5. Informácie o pedagogicko- organizačnom zabezpečení výchovno- vzdelávacieho procesu, organizácia školského roku 2023/24, personálne a priestorovo- materiálne zabezpečenie.

6. Diskusia, rôzne.

7. Záver.

**K bodu č. 1:**

Predsedníčka Rady školy (ďalej len RŠ) PaedDr. Lucia Michliková privítala prítomných členov RŠ a otvorila zasadnutie RŠ.

**K bodu č. 2:**

Nasledovala voľba zapisovateľa a overovateľa zápisnice. Za zapisovateľku bola navrhnutá a schválená PaedDr. Lucia Michliková a za overovateľku bola navrhnutá a jednohlasne schválená Mgr. Anna Ferencová.

**K bodu č. 3:**

Predsedníčka RŠ oboznámila prítomných s programom dnešného zasadnutia RŠ. Program bol jednohlasne schválený.

**K bodu č. 4:**

Predsedníčka RŠ oboznámila prítomných členov RŠ s priebehom a vyhodnotením zápisu žiakov do 1. ročníka ZŠ v školskom roku 2023/24.

Zápis detí na plnenie povinnej školskej dochádzky pre školský rok 2023/2024 sa konal v dňoch od 17.04.2023 do 19.04.2023 v čase od 08:00 hod. do 15:00 hod. v budove Materskej školy Rakúsy časť osada a dňa 19.04.2023 od 08:00 hod. do 12:00 hod v budove ZŠ s MŠ Rakúsy č. 81 za prítomností detí a ich zákonných zástupcov.

Predškoláci  absolvovali jednoduché orientačné testy a motivačný rozhovor, pri ktorom pani učiteľky  zisťovali úroveň správnej výslovnosti, jazykových zručností a školskej zrelosti dieťaťa, (či rozozná farby, základné geometrické tvary, pomerové množstvo, veľkosť, prípadne kreslí obrázok, ľudskú postavu alebo rozpráva podľa obrázku, recituje básničku, alebo spieva pesničku). Ide o orientačné posúdenie spôsobilosti dieťaťa na školu.

 Celkový počet zapísaných detí je 82 ( chlapcov 45, dievčat 37 ), z toho mali odklad povinnej školskej dochádzky zo zdravotných dôvodov 3 deti.

 Pri zápise detí na plnenie povinnej školskej dochádzky boli prítomné učiteľky základnej školy- PaedDr. Lucia Michliková, PaedDr. Ľudmila Fričová, Mgr. Jana Vojtaneková, Mgr. Zuzana Regitková, Mgr. Anna Galliková, Mgr. Jaroslava Bátorová, Mgr. Emília Pitoňáková, Mgr. Žofia Valenčíková, Mgr. Eva Šefčíková a učiteľky materskej školy- Mgr. Anna Ferencová, Bc. Adriana Džurňaková, Bc. Helena Maľáková, Bc. Janka Pisarčíková, Soňa Smiljkičová,

**K bodu č. 5:**

V ďalšom bode informovala predsedníčka RŠ prítomných o pedagogicko-organizačnom zabezpečení šk. roku 2023/24. Školský rok sa začína pre žiakov 2. septembra 2023 a končí 28. júna 2024.

**Priestorové a organizačné zabezpečenie šk. roku 2023/24:**

Naša škola bude fungovať aj naďalej v 3 budovách ZŠ a to: budova v dedine, v Pradiarni a v osade Rakúsy a v troch budovách MŠ a to: dve budovy MŠ v dedine Rakúsy a jedna budova MŠ v osade Rakúsy.

Návrh organizácie školy v šk .roku 2023/24:

**ZÁKLADNÁ ŠKOLA**

|  |  |  |  |  |  |
| --- | --- | --- | --- | --- | --- |
| Ročník | Počet tried | Z toho ŠPT | Počet žiakov | Z toho ŠPT | Z toho IVP |
| 1. | 6 | 0 | 111 | 0 | 0 |
| 2. | 7 | 2 | 123 | 22 | 0 |
| 3. | 4 | 1 | 74 | 8 | 0 |
| 4. | 4 | 1 | 76 | 11 | 0 |
| 5. | 5 | 2 | 83 | 18 | 0 |
| 6. | 4 | 1 | 80 | 12 | 0 |
| 7. | 4 | 1 | 67 | 8 | 0 |
| 8. | 4 | 1 | 65 | 7 | 0 |
| 9. | 2 | 0 | 37 | 1 | 0 |
| Spolu | 40 | 9 | 716 | 87 | 0 |

**ŠKOLSKÝ KLUB DETÍ**

|  |  |
| --- | --- |
| Počet oddelení | 2 |
| Počet žiakov | 50 |

**MATERSKÁ ŠKOLA**

|  |  |
| --- | --- |
| Počet tried | 8 |
| Počet detí | 150 |
| Z toho PPV- predškoláci | 90 |
| Z toho ŠVVP | 0 |

**K bodu č. 6:**

Do diskusie sa nikto neprihlásil.

**K bodu č. 7:**

Predsedníčka Rady školy PaedDr. Lucia Michliková ukončila zasadnutie Rady školy a poďakovala prítomným členom Rady školy za ich dnešnú účasť.

Rakúsy dňa 03. 07. 2023

Zapisovateľ: PaedDr. Lucia Michliková ...........................................

Overovateľ: Mgr. Anna Ferencová ............................................